O gală de sărbătoare departe de casă.
Muzicienii Orchestrei Roraima
dau concerte gratuite pentru a se promova.
Muzicienii sunt în mare migranți venezueleni
ce încearcă să se descurce în Peru.
Însă este dificil,
spune violistul principal, Guillermo Gonzalez.
Deși muzician profesionist,
singura slujbă pe care a găsit-o,
este să curețe roțile mașinilor,
iar asta îi afectează și mai mult spatele.
Cei mai mulți migranți venezueleni
sunt dispuși să lucreze orice,
fără a primi asistență medicală.
Am făcut economie la mâncare pentru a putea
cumpăra medicamente.
Unul din colegii mei mi-a dat o parte
din salariul lui,
așa că am reușit să plătesc 10 programări.
Dar în cea mai mare parte,
nu mă ajută nimeni.
Peste 1,2 milioane de venezueleni
sunt strămutați în Peru.
Inspectoratul Național pentru Migrație
spune că aproape 80% din ei
nu au asigurare medicală sau alte beneficii.
În Parohia din Santa Rosa
aflată la periferia capitalei,
există cel puțin 50 de familii sărace de venezueleni
care trăiesc din milă.
Cei mai mulți nu au bani pentru mâncare
sau o slujbă stabilă,
și mulți au probleme de sănătate.
Legea de aici spune că
doar copii migranți de sub 5 ani
și femeile însărcinate
pot beneficia de îngrijire medicală gratuită.
Restul trebuie să aibă permis de ședere,
dar marea majoritate nu au.
Joselyn Rojas spune că fiul ei Cristian va împlini în curând 6 ani
și va pierde asigurarea medicală gratuită.
Totuși, spune ea,
chiar dacă are permis de muncă
tot nu se descurcă.
Soțul meu are permis de ședere,
dar lucrează fără contract
și nu are parte de beneficii.
Așa că suntem în aer,
fără de niciunele.
Economiștii de aici spun că
venezuelenii au contribuit la PIB-ul Peru
cu 0,2% anul trecut.
Dar provocările continuă să fie mari.
Vorbim despre
o situație extraordinară,
pentru care trebuie să generăm
norme extraordinare.
Discutăm cu autoritățile
pentru a avansa actele
care să facă posibile aceste drepturi.
Aproape 30% din migranții venezueleni
au profesii, dar 9 din 10
nu lucrează în domeniul lor de activitate.
Printre acești muzicieni,
există agenți de pază, bucătari, vânzători ambulanți.
Mulți spun că speră ca în curând
să poată cânta cu normă întreagă,
dar pentru moment, contribuția lor față de peruani
constă în muzică pentru suflet.
Mariana Sanchez, Al Jazeera, Lima, Peru.